Η **Sky Express** (γράφεται **SKY express**) είναι ελληνική αεροπορική εταιρεία με έδρα το Ηράκλειο Κρήτης.

Ιστορία
-------

Η εταιρεία ιδρύθηκε στις αρχές του 2005 από τον Μιλτιάδη Τσαγκαράκη, πρώην Γενικό Διευθυντή και κυβερνήτη των Ολυμπιακών Αερογραμμών καθώς και από τον Γιώργο Μαυραντωνάκη, πρώην Γενικό Διευθυντή Λειτουργικής Υποστήριξης και Υπόλογο Διευθυντή των Ολυμπιακών Αερογραμμών και πρώην Σύμβουλο του Προέδρου της Ολυμπιακής Αεροπορίας.

Τον Ιούλιο του 2005, ξεκίνησε προγραμματισμένες και ναυλωμένες πτήσεις καθώς και πτήσεις εμπορευματικών μεταφορών, αεροταξί, ιατρικές υπηρεσίες έκτακτης ανάγκης, εκδρομές και περιηγήσεις.

Η *SKY express Aircargo* ήταν μια κοινή προσπάθεια με την ομάδα *Finaval*, με έμφαση στις μεταφορές εμπορευμάτων μεταξύ της Ευρώπης και της Άπω Ανατολής.

Το 2012 ο κρητικός επιχειρηματίας Ιωάννης Γρύλος, Ιδρυτής & Πρόεδρος του Ομίλου ΙOGR εξαγόρασε τη SKY express οδηγώντας την εταιρεία στην επόμενη ημέρα της και σε ένα success story μοναδικό στον κλάδο των αερομεταφορών σε παγκόσμιο επίπεδο. Η οργανική ανάπτυξη των μεγεθών της εταιρείας υποστηρίχτηκε από ισχυρή αύξηση των θέσεων εργασίας που έφτασαν το 2022 τις 619, με 390 νέες προσλήψεις την τετραετία 2019-2022, που περιλαμβάνει και την περίοδο της πανδημίας (βάσει στοιχείων 31/08/2022).

Το 2016 και το 2017 βραβεύθηκε στον διαγωνισμό *Airline Marketing Workshop – Airline Awards* του Διεθνούς Αερολιμένα Αθηνών, ως η *Ταχύτερα αναπτυσσόμενη αεροπορική εταιρεία μικρών διαδρομών* (*Fastest Growing Airline Thin Route*).

Στις 16 Οκτωβρίου 2020, ανακοινώθηκε από την εταιρεία η συνεργασία με την Airbus, μέσω της απόκτησης έξι νέων Α320neo Airbus. Μέχρι τα μέσα του 2023, η Sky Express έχει προμηθευτεί άλλα δύο A320neo, ένα A320ceo και δύο A321neo. 

Το Φεβρουάριο του 2023 η SKY express έλαβε δύο ακόμη σημαντικές διακρίσεις από το Διεθνή Αερολιμένα Αθηνών «Ελ. Βενιζέλος» (ΔΑΑ) στο πλαίσιο του Συνεδρίου Μάρκετινγκ Αεροπορικών Εταιρειών με τίτλο "Sounding the Future", που πραγματοποίησε ο ΔΑΑ στις 22 Φεβρουαρίου στο Ωδείο Αθηνών. Πιο συγκεκριμένα:

* **Βραβείο για την ταχύτερη ανάκαμψη στην αγορά εσωτερικού**

H **SKY express** τιμήθηκε για την ταχύτερη ανάκαμψη στην αγορά εσωτερικού το 2022.

· **Βραβείο για τον υψηλότερο ρυθμό ανάπτυξης το 2022**

Η SKY express τιμήθηκε ως η εταιρεία με τον υψηλότερο ρυθμό ανάπτυξης (σε ποσοστιαία βάση) στο Διεθνή Αερολιμένα Αθηνών το 2022.

Η διεθνής αναγνώριση και ανάπτυξη της SKY express αντανακλάται στα στοιχεία του Eurocontrol , σύμφωνα με τα οποία η εταιρεία αναδείχθηκε ως η ευρωπαϊκή εταιρία με τη μεγαλύτερη αύξηση σε επίπεδο πτητικού έργου για το 2022 σε σχέση με το 2019.

**ΕΝΑ ΜΟΝΑΔΙΚΟ CASE STUDY ΜΕ ΤΗ ΣΦΡΑΓΙΔΑ ΤΗΣ GOOGLE**

Η εταιρία πιστή στη δέσμευσή της προς τον ψηφιακό της μετασχηματισμό έκανε χρήση των πιο προηγμένων εργαλείων της Google (travel insights), ώστε να επιτύχει στοχευμένη και εξατομικευμένη επικοινωνία στους υποψήφιους ταξιδιώτες σε διεθνές επίπεδο, με τον πιο φιλικό και άμεσο τρόπο. Το αποτέλεσμα του έργου αυτού κατέταξε την SKY express στην πρώτη τριάδα των Ευρωπαϊκών αεροπορικών εταιριών που αύξησαν την online επισκεψιμότητά τους σε σχέση με το 2019. Ένα διεθνές case study από την Ελλάδα και την SKY express , με την σφραγίδα της Google. Αυτή η προηγμένη στρατηγική digital marketing αναγνωρίστηκε και σε τοπικό επίπεδο με σχετικές διακρίσεις που ανέδειξαν τη SKY express σε brand of the year.

Στα **ERMIS AWARDS 2023** η **SKY express** κατέκτησε την κορυφαία διάκριση Brand και Client of the Year, καθώς και 12 επιπλέον βραβεία:

**·        Grand Ermis στην κατηγορία Καταχωρήσεις**

**·        Τέσσερα (4) Gold στην κατηγορία Καταχωρήσεις**

**·        Τρία (3) Gold στην κατηγορία Υπαίθριες Διαφημίσεις**

**·        Ένα (1) Gold στην κατηγορία Small Budget Digital**

**·        Ένα (1) Gold στην κατηγορία Art Direction**

**·        Ένα (1) Silver στην κατηγορία Καταχωρήσεις**

**·        Ένα (1) Silver στην κατηγορία Υπαίθριες Διαφημίσεις**

Το 2023 η **SKY express** , έχοντας πια αναδειχθεί σε μεγάλη & σύγχρονη ελληνική αεροπορική εταιρεία, διακρίθηκε με δύο κορυφαία βραβεία ERA (European Regions Airline Association), για το αξιοσημείωτο έργο της στην καινοτομία και τη συνακόλουθη αριστεία της, εδραιώνοντας περαιτέρω τη θέση της στα πεδία αυτά στον κλάδο των αερομεταφορών. Η συνέργεια και η αλληλεπίδραση που καταγράφηκε ανάμεσα στο πάθος του ανθρώπινου δυναμικού της εταιρείας, του υποστηρικτικού εργασιακού περιβάλλοντος, των αποτελεσματικών εταιρικών διαδικασιών, καθώς και της κατάλληλης επιλογής αεροσκαφών  και κινητήρων διαχρονικά, αποτέλεσε ισχυρό καταλύτη για την καινοτομία και την αριστεία της SKY express, οδηγώντας στην επιτυχία και τη δημιουργία σαφών ανταγωνιστικών πλεονεκτημάτων.

**Τα βραβεία που κατέκτησε η SKY express είναι τα εξής:**

**•             ERA Airline Excellence Award 2023**

**•             ERA Innovation Airline Award 2023**

  

### Αντιπαράθεση λογοτύπου

* **To νέο λογότυπο της εταιρείας**

Το παλιό λογότυπο της εταιρίας
To νέο λογότυπο της SKY express
Το αρχικό λογότυπο της αεροπορικής εταιρείας ήταν εμπνευσμένο από τη σημαία της Κρητικής Πολιτείας, ένα ημι-ανεξάρτητο κράτος υπό την Οθωμανική Αυτοκρατορία. Η σημαία της Κρητικής Πολιτείας αποτελείτο από ένα λευκό σταυρό που εκτείνονταν μέχρι τα άκρα της σημαίας, με το καντόνι της ανώτερης ανύψωσης σε κόκκινο χρώμα, διαθέτοντας ένα λευκό αστέρι που συμβόλιζε την Οθωμανική κυριαρχία στο νησί και τα άλλα τετράγωνα σε μπλε, που συμβόλιζαν τους Έλληνες της Κρήτης. Η σημαία έχει επίσης πρόσφατα υιοθετηθεί ως σύμβολο του ψευδοκινήματος για την Κρητική ανεξαρτησία. 

Οι Κρήτες πριν το 1453 και σε όλη τη διάρκεια της Τουρκοκρατίας χρησιμοποιούσαν σημαία κόκκινη με την εικόνα του Αποστόλου Τίτου, προστάτη της Νήσου. Το 1898 και μέχρι το 1908 η Κρήτη αποτέλεσε αυτόνομο κράτος  (πλήρως ελεγχόμενο από τις Μεγάλες Δυνάμεις και υπό τουρκική επικυριαρχία, όπως υποδήλωνε και η σημαία της με το άστρο σε κόκκινο φόντο) και χρησιμοποιούσε τη σημαία της Κρητικής Πολιτείας.   

Η Κρητική Πολιτεία ενώθηκε με το Ελληνικό κράτος το 1913. 

Το λογότυπο δεν έτυχε καλής αποδοχής και μετά από καταγγελίες του κοινού στην Ελλάδα, ιδίως Κρητικών, το λογότυπο άλλαξε. Η εταιρεία δικαιολογήθηκε ότι δεν θεωρούν τη σημαία προσβλητική, δεδομένου ότι αποτελούσε ένα ορόσημο στην Κρητική ενοποίηση με το Βασίλειο της Ελλάδας, αλλά ούτως ή άλλως, άλλαξε το λογότυπό της προκειμένου να αποφευχθεί οποιαδήποτε περαιτέρω σύγχυση.

Βραβεία
-------

Η Sky Express έχει βραβευθεί από την Ένωση Ευρωπαϊκών Περιφερειακών Εταιρειών και τον Διεθνή Αερολιμένα Αθηνών και αναπτύσσεται δυναμικά διευρύνοντας τους προορισμούς που πετάει και ανανεώνοντας και αυξάνοντας συνεχώς τον στόλο αεροσκαφών της.

* 2017ːΤαχύτερα αναπτυσσόμενη αεροπορική εταιρεία εσωτερικού
* 2018ːΤαχύτερα αναπτυσσόμενη αεροπορική εταιρεία εσωτερικού
* 2019ːΤαχύτερα αναπτυσσόμενη αεροπορική εταιρεία εσωτερικού
* 2023: Ταχύτερη ανάκαμψη στην αγορά εσωτερικού & υψηλότερος ρυθμός ανάπτυξης για το 2022

Προορισμοί
----------

British Aerospace Jetstream 41.
### Αεροπορικές εταιρίες με κοινούς κωδικούς

Η SKY express έχει συνάψει συμφωνία για πτήσεις κοινού κωδικού με τις παρακάτω εταιρείες: 

* Air France
* Air Serbia
* Air Transat
* American Airlines
* Condor
* Easyjet
* El Al
* KLM
* Qatar Airways
* Transavia
* Emirates

### Προορισμοί

#### Πτήσεις Εσωτερικού

| Πόλη | Σημειώσεις |
| --- | --- |
| Αθήνα | Βάση |
| Κέρκυρα |  |
| Πρεβεζα |  |
| Κεφαλονιά |  |
| Λέρος |  |
| Χανιά |  |
| Ζάκυνθος |  |
| Κύθηρα |  |
| Θεσσαλονίκη |  |
| Σκιάθος |  |
| Σύρος |  |
| Μήλος |  |
| Ηράκλειο | Βάση |
| Σητεία |  |
| Σαντορίνη |  |
| Πάρος |  |
| Νάξος |  |
| Μύκονος | Εποχικό δρομολόγιο |
| Ικαρία |  |
| Αστυπάλαια |  |
| Κάσος |  |
| Κάρπαθος |  |
| Ρόδος |  |
| Κως |  |
| Κάλυμνος |  |
| Σάμος |  |
| Χίος |  |
| Μυτιλήνη |  |
| Αλεξανδρούπολη |  |
| Λήμνος |  |
| Σκύρος |  |
| Κοζάνη |  |
| Καστοριά |  |
| Βόλος / Νέα Αγχίαλος | Εποχικό δρομολόγιο |

#### Πτήσεις Εξωτερικού

Στόλος
------

Airbus A320neo, SKY express.
### Σημερινός στόλος

ATR 72-500, SKY express.
Η SKY express εκμεταλλεύεται ένα στόλο αεροσκαφών Airbus και ATR. Ο στόλος τους αποτελείται από τα ακόλουθα αεροσκάφη (Ιανουάριος 2024):

Στόλος της Sky Express| Αεροσκάφος | Αριθμός | Σε παραγγελία | Επιβάτες | Σημειώσεις | Παρ. |
| --- | --- | --- | --- | --- | --- |
| ATR 42-500 | 4 | — | 48 | — |  |
| ATR 72-500 | 2 | 70 |  |
| ATR 72-600 | 8 | 1 | 72 |  |
| Airbus A320-200 | 1 | — | 180 |  |
| Airbus A320neo | 8 | 162-186 |  |
| Airbus A321neo | 2 | 230 |  |
| Σύνολο | 25 | 1 |  |

### Ιστορικά αεροσκάφη

British Aerospace Jetstream 41, SKY express.
SX-LOS SKY express ATR 42-300.
Πέρα από τα τρέχοντα αεροσκάφη, η SKY express είχε χρησιμοποιήσει και τους παρακάτω τύπους αεροσκαφών:

Ιστορικός στόλος της Sky Express| Αεροσκάφος | Αριθμός | Χρ. περίοδος | Επιβάτες | Σημειώσεις | Παρ. |
| --- | --- | --- | --- | --- | --- |
| ATR 42-300 | 2 | 2014 – 2017 | 46 | — |  |
| ATR 42-320 | 1 | 2016 – 2019 |  |  |
| Boeing 747-200(F) | 1 | 2006 – 2008 | N/A | Για εμπορευματικές πτήσεις |  |
| BAe Jetstream 41 | 5 | 2008 – 2018 | 29 | — |  |
| McDonnell Douglas MD-83 | 1 | 2009 – 2011 |  |  |

### Ονομασίες αεροσκαφών

Ανά περιόδους, η SKY express ονόμασε προσωρινά ή ανακοίνωσε την ονομασία ορισμένων αεροσκαφών της:

* *My Thessaloniki* – SX-TEC
* *Κύπρος* – SX-GRA
* *1821*
* *Freedom*

Ωστόσο, οι ονομασίες ήταν απλά κοινώς "publicity stunts", μιας και σε όσες περιπτώσεις πραγματοποιήθηκαν, τα αυτοκόλλητα αφαιρέθηκαν λίγες μέρες μετά.

Ατυχήματα
---------

* Στις 12 Φεβρουάριου 2009, σε αεροσκάφος τύπου British Aerospace Jetstream 31 με νηολόγιο SX-SKY, κατέρρευσε το δεξί σύστημα προσγείωσης μετά την προσγείωσή του στο Ηράκλειο. Οι 15 επιβάτες και τα 3 μέλη του πληρώματος της πτήσης αποβιβάστηκαν με ασφάλεια, άλλα το αεροσκάφος υπέστη μεγάλη ζημιά στο σύστημα προσγείωσης, στο φτερό και στον έλικα. Το αίτιο του ατυχήματος ήταν ότι το αεροσκάφος είχε προηγουμένως υποστεί δύο βαριές προσγειώσεις κατά τις προηγούμενες 27 οι οποίες δεν είχαν αναφερθεί. Μία από τις βαριές προσγειώσεις προκάλεσε ρωγμή σε έναν κύλινδρο του συστήματος προσγείωσης, η οποία μεταδόθηκε έως ότου ο κύλινδρος έσπασε, προκαλώντας την κατάρρευση του συστήματος προσγείωσης.
* Στις 2 Φεβρουαρίου 2015 στο αεροσκάφος τύπου British Aerospace Jetstream 41 με νηολόγιο SX-DIA, το οποίο εκτελούσε τη πτήση GQ-100 από το Ηράκλειο στη Ρόδο κατέρρευσε ο αριστερός κινητήρας και το αεροσκάφος βγήκε εκτός διαδρόμου μετά από σκληρή προσγείωση λόγω ισχυρών ανέμων. Κανείς από τους 16 επιβάτες και τα 3 μέλη πληρώματος δεν τραυματίστηκε. Το αεροσκάφος υπέστη ζημιές.
* Την Παρασκευή 12 Ιουλίου 2019, ελικοφόρο αεροσκάφος τύπου ATR 42 το οποίο εκτελούσε την πτήση GQ-405 από τη Νάξο προς την Αθήνα, κατά την διάρκεια τροχοδρόμησής του για να πάρει θέση για απογείωση βγήκε εκτός διαδρόμου.  Κανείς από τους 46 επιβάτες και τα 3 μέλη πληρώματος δεν τραυματίστηκε. Το αεροσκάφος υπέστη ζημιές.

Σημειώσεις
----------

1. 1 2  Δεν πραγματοποιήθηκε ποτέ ούτε ανακοινώθηκε σε ποιο αεροσκάφος θα γινόταν.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 14 Ιουλίου 2013. Ανακτήθηκε στις 6 Φεβρουαρίου 2014.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 23 Ιουλίου 2011.
3. ↑
4. ↑
5. ↑
6. ↑  «Η Sky Express, για δεύτερη συνεχόμενη χρονιά, βραβεύθηκε ως "Fastest Growing Airline Thin Route" - Metaforespress». *Metaforespress*. 7 Μαρτίου 2017.. Ανακτήθηκε στις 07-03-2017.
7. ↑  Δελεβέγκος, Δημήτρης. «Εξι Airbus A320neo αποκτά η Sky Express αντί 400 εκατ. ευρώ | Η ΚΑΘΗΜΕΡΙΝΗ». Ανακτήθηκε στις 16 Οκτωβρίου 2020.
8. ↑
9. ↑
10. ↑
11. ↑
12. ↑   .  Missing or empty `|title=` (βοήθεια)}}
13. ↑
14. ↑
15. ↑
16. ↑  «ΔΕΛΤΙΟ ΤΥΠΟΥ». www.skyexpress.gr. 25 Μαΐου 2007. Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 9 Οκτωβρίου 2011. CS1 maint: Unfit url (link)
17. ↑  https://atwonline.com/airports-routes/air-france-klm-partner-greek-regional-sky-express}}[*νεκρός σύνδεσμος*]
18. ↑  «Συμμαχία Sky express και American Airlines».
19. ↑  «Συνεργασία με την Καναδική αεροπορική εταιρεία Air Transat». *SKY express*. Ανακτήθηκε στις 9 Μαΐου 2022.
20. ↑  «Cooperation with American Airlines». *SKY express* (στα Αγγλικά). Ανακτήθηκε στις 9 Μαΐου 2022.
21. ↑  «Πηγή».
22. ↑  «Metaforespress».
23. ↑  «banking news».
24. ↑  https://atwonline.com/airports-routes/air-france-klm-partner-greek-regional-sky-express}}[*νεκρός σύνδεσμος*]
25. ↑
26. ↑  «cooperation with Transavia». *SKY express* (στα Αγγλικά). Ανακτήθηκε στις 9 Μαΐου 2022.
27. ↑  «Συνεργασία με Emirates».
28. 1 2  «Sky Express Fleet Details and History». *www.planespotters.net*. Ανακτήθηκε στις 18 Μαρτίου 2023.
29. ↑  «Airbus A320neo "My Thessaloniki"». *SKY express*. Ανακτήθηκε στις 4 Μαρτίου 2022.
30. ↑  «Sky Express: «Κύπρος» το όνομα του υπερσύγχρονου αεροσκάφους της εταιρείας». *Kathimerini.com.cy*. Ανακτήθηκε στις 6 Φεβρουαρίου 2024.
31. 1 2  «ATH Spotter on Facebook». *facebook.com*. 19 Δεκεμβρίου 2023. Ανακτήθηκε στις 6 Φεβρουαρίου 2024.
32. 1 2  Newsroom. «Sky express: «1821» και «Freedom» τα ονόματα των δύο νέων Airbus Α320neo | Η ΚΑΘΗΜΕΡΙΝΗ». *www.kathimerini.gr*. Ανακτήθηκε στις 4 Μαρτίου 2022.
33. ↑  «Accident: Sky Express JS31 at Heraklion on Feb 12th 2009, right main gear collapsed on landing». www.avherald.com. 15 Φεβρουαρίου 2009. Ανακτήθηκε στις 19 Απριλίου 2011.
34. ↑  «Πόρισμα SX-SKY» (PDF). *Επιτροπή Διερεύνησης Ατυχημάτων & Ασφάλειας Πτήσεων*. Αρχειοθετήθηκε από το πρωτότυπο (PDF) στις 24 Αυγούστου 2015.
35. ↑  «Accident: Sky Express JS41 at Rhodes on Feb 2nd 2015, gear collapse and runway excursion on landing». *avherald.com*. Ανακτήθηκε στις 19 Μαρτίου 2016.
36. ↑  Press-room. «ΥΠΑ: Ενημέρωση για το αεροσκάφος που βγήκε εκτός διαδρόμου | Airnews». Ανακτήθηκε στις 16 Ιουλίου 2019.

Εξωτερικοί σύνδεσμοι
--------------------

* Επίσημος ιστότοπος
* Σελίδα της SKY express στο Facebook
* Σελίδα της SKY express στο Instagram

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
 Αεροπορικές εταιρείες της Ελλάδας |
| --- |
|  |
| Ενεργές | 
* Air Mediterranean
* Aegean Airlines
* GainJet Aviation
* Swiftair Hellas
* Lumiwings
* Olympic Air
* Olympus Airways
* Sky Express
 |
|  |
| Ανενεργές | 
* Αιολικές Αερογραμμές
* Aeroland Airways
* Aerospace One
* Air Go Airlines
* Air Greece
* AirSea Lines
* Alexandair
* Argo airways
* Astra Airlines
* Athens Airways
* Bluebird Airways
* Cretan Airlines
* Cronus Airlines
* Ellinair
* EuroAir
* Fly Hellas
* Hellas Jet
* Hellenic Imperial Airways
* Ελληνικαί Αεροπορικαί Συγκοινωνίαι
* Hermes Airlines
* InterJet
* Μακεδονικές Αερογραμμές
* Μινωικές Αερογραμμές
* Orange2Fly
* Ολυμπιακές Αερογραμμές
* Olympic Aviation
* SkyGreece Airlines
* Sky Wings Airlines
* Τεχνικές Αεροπορικές Εκμεταλλεύσεις—Εθνικές Αεροπορικές Γραμμές
* Τεχνικές Αεροπορικές Εκμεταλλεύσεις
* Venus Airlines
 |

 |